
[image: image1.png]



PARLAMENTUL ROMÂNIEI

CAMERA DEPUTAŢILOR

COMISIA PENTRU TEHNOLOGIA INFORMAŢIEI ŞI COMUNICAŢIILOR

BIROULUI PERMANENT

AL

CAMEREI DEPUTAŢILOR

           Vă  înaintăm, alăturat, RAPORTUL asupra proiectului de Lege privind aprobarea Ordonanţei Guvernului nr.27/2019 pentru modificarea și completarea Ordonanței de urgență a Guvernului nr.13/2013 privind serviciile poștale trimis spre dezbatere, în fond, Comisiei pentru tehnologia informaţiei şi comunicaţiilor, cu adresa nr. PLx nr. 548 din 28 octombrie 2019.

            În raport de obiectul şi conţinutul său, proiectul de lege face parte din categoria legilor ordinare.

 PREȘEDINTE,

Cătălin Drulă

PARLAMENTUL ROMÂNIEI

CAMERA DEPUTAŢILOR

Comisia pentru tehnologia informaţiei şi comunicaţiilor

PLx nr.548/2019
RAPORT

asupra proiectului de Lege privind aprobarea Ordonanţei Guvernului nr.27/2019 pentru modificarea și completarea Ordonanței de urgență a Guvernului nr.13/2013 privind serviciile poștale

În conformitate cu prevederile art.95 din Regulamentul Camerei Deputaţilor republicat, Biroul permanent a trimis, Comisiei pentru tehnologia informaţiei şi comunicaţiilor, spre dezbatere în fond, proiectul de Lege privind aprobarea Ordonanţei Guvernului nr.27/2019 pentru modificarea și completarea Ordonanței de urgență a Guvernului nr.13/2013 privind serviciile poștale (PLx nr.548/2019).

 Proiectul de lege are ca obiect de reglementare modificarea şi completarea Ordonanţei de urgenţă a Guvernului nr.13/2013. Prin proiect se propun, printre altele: stabilirea regimului sancţionator aplicabil în cazul nerespectării dispoziţiilor Regulamentului (UE)2018/644, definirea furnizorului desemnat în conformitate cu Actele Uniunii Poştale, îmbunătăţirea unor dispoziţii printr-o mai bună stabilire a conţinutului lor normativ (definiţia serviciului de trimitere cu valoare declarată, cazurile în care colectarea, sortarea, transportul şi livrarea unor bunuri nu constituie un serviciu poştal), reglementarea revânzării serviciilor poştale, prin impunerea revânzătorilor a obligaţiei de transmitere către ANCOM a notificării prevăzute de regimul de autorizare generală, includerea în sfera serviciului universal a serviciului de distribuire a taloanelor de plată a drepturilor de protecţie socială la domiciliul beneficiarilor, în situaţia în care aceştia au optat pentru plata în cont curent sau în cont de card.

Consiliul Legislativ a avizat favorabil inițiativa legislativă, cu observaţii şi propuneri, conform avizului nr. 757/29.08.2019.

Senatul a adoptat inițiativa legislativă, în ședința din 21.10.2019.

Comisia pentru muncă și protecție socială a avizat favorabil proiectul de lege, conform avizului nr.4c-9/704 din 26 noiembrie 2019.

Potrivit prevederilor art.75 alin.(1) din Constituţia României, republicată, Camera Deputaţilor este Cameră decizională. 
În conformitate cu prevederile art.55 și art.56 din Regulamentul Camerei Deputaţilor, republicat, la dezbateri au participat, în calitate de invitați, din partea Ministerului Transporturilor, Infrastructurii și Comunicațiilor doamna Parasca Raluca- consilier asistent, doamna Simona Tarabasanu, domnul Dragoș Turularu, domnul Mircea Musa și domnul Eugen Rujoiu – Director Juridic, din partea Autorității Naționale pentru Administrare și Reglementare în Comunicații (ANCOM) domnul Eduard Lovin – vicepreședinte și doamna Cătălina Dobre - Șef serviciu Direcția Juridică.

În conformitate cu prevederile art.61 din Regulamentul Camerei Deputaţilor, republicat, Comisia pentru tehnologia informaţiei şi comunicaţiilor a dezbătut proiectul de lege în ședința din 2 decembrie 2019.


La şedinţa Comisiei pentru tehnologia informaţiei şi comunicaţiilor au fost prezenţi 12 deputaţi din totalul de 16 membrii.


În urma dezbaterilor membrii Comisiei pentru tehnologia informației și comunicațiilor au hotărât, cu unanimitate de voturi, să propună plenului Camerei Deputaţilor, adoptarea proiectul de Lege privind aprobarea Ordonanţei Guvernului nr.27/2019 pentru modificarea și completarea Ordonanței de urgență a Guvernului nr.13/2013 privind serviciile poștale.
În raport cu obiectul şi conţinutul reglementării, proiectul de lege face parte din categoria legilor ordinare.
	PREŞEDINTE,
Cătălin Drulă

	SECRETAR,

Gheorghe - Dinu Socotar

